Rikunarita-ORG/Wikinium huggingface dataset:
# விவேக் பிரசன்னா

**விவேக் பிரசன்னா (Vivek Prasanna)**  ஒரு இந்திய திரைப்பட நடிகராவார். இவர் தமிழ் மொழித் திரைப்படங்களில் துணை கதாபாத்திரங்களில் நடிக்கிறார்.

## நடிப்புலகில் பயணம்

தொலைக்காட்சித் தொடர்களில் பலவற்றில் நடித்த பிறகு விஜய் சேதுபதி நடித்து அருண் குமாரின் காவல்துறைப் பின்னணிக் கதையைக் கொண்ட சேதுபதி திரைப்படத்தின் மூலம் திரையுலகில் அறிமுகமானார்.  இந்தியாகில்ட்ஸ் தனது விமர்சனத்தில் இவரை அடியாள் கதாபாத்திரத்துக்குச் சரியாகப் பொருந்தமானவர் எனக் குறிப்பிட்டிருந்தது.

2017 ஆம் ஆண்டு, விவேக் பிரசன்னாவுக்கு தொடர்ச்சியாக தமிழ்த் திரைப்படங்களில் துணைக் கதாபாத்திரங்களில் நடிக்கும் வாய்ப்பைத் தந்து திருப்பு முனை ஆண்டாக அமைந்தது. விக்ரம் வேதாவில் போதைப்பொருள் தாதா இரவியாக, பீச்சாங்கை படத்தில் அரசியல்வாதியாக என சரியான கதாபாத்திரங்களில் தொடர்ந்து நடித்தார். மேயாத மான் திரைப்படத்தில் இரண்டாம் நிலை துணைக் கதாபாத்திரத்தில் தோன்றி வினோத் என்ற பாத்திரப்படைப்பில் சிறப்பாக நடித்தமைக்கான நல்ல விமர்சனங்களையும் பெற்றார்.

## திரைப்பட வரிசை

| ஆண்டு | படம் | பாத்திரம் | குறிப்பு |
| --- | --- | --- | --- |
| 2016 | *சேதுபதி* |  |
| *இறைவி (திரைப்படம்)* |  |
| 2017 | *மாநகரம் (திரைப்படம்)* | முன்னனிக் கதாபாத்திரத்தின் நண்பன் |
| *பீச்சாங்கை* | நல்லதம்பி |
| *விக்ரம் வேதா* | இரவி |
| *பொதுவாக எம்மனசு தங்கம்* | முருகேசன் |
| *மேயாத மான்* | வினோத் |
| *வேலைக்காரன் (2017) திரைப்படம்* | பாபு |
| 2018 | *இரும்புத்திரை* |  |

## மேற்கோள்கள்
# பாண்டி ரவி

**பாண்டி ரவி** (*Pondy Ravi*) என்பவர் ஒரு இந்திய நடிகர் ஆவார். இவர் முதன்மையாக தமிழ் படங்களில் பணியாற்றுகிறார். இவர் அறுபதுக்கும் மேற்பட்ட படங்களில் நடித்துள்ளார்.

## தொழில்

*பாண்டி ரவி மின்சார கனவு* (1997) படத்தில் உதவி ஒளிப்பதிவாளராக பணியாற்றினார். *அலைபாயுதே* (2000), *மின்னலே* (2001), *காக்க காக்க* (2003) உள்ளிட்ட பல படங்களில் இவர் காவல் அதிகாரியாக நடித்துள்ளார். இவர் ஆங் லீயின் *லைஃப் ஆஃப் பை* (2013) க்கான கலைக்காணலுக்குச் சென்றார். படத்தில், போக்குவரத்தை ஒழுங்குபடுத்தும் அமைதியான போலீஸ் அதிகாரியாக நடித்தார். *வஜ்ரம்* (2015) படத்தில் பணத்திற்காக ஊழல் அமைச்சர் சார்பாக செயல்படும் காவல் அதிகாரி பாத்திரத்தில் ரவி நடித்தார். *செம்பி* என்ற பெயரில் சாமிதா (2008) என்ற படத்தில் இவர் முக்கியக் கதாபாத்திரத்தில் நடித்தார்; படம் குறைந்த அரங்குகளில் வெளியானது.

நடிப்பு தொழில் அல்லாமல், ரவி ஒரு காணொளி ஆய்வகத்தை நிர்வகிக்கிறார். இது புதுச்சேரியில் படமாக்கப்படும் படங்களுக்கு பயன்படுகிறது.

## தனிப்பட்ட வாழ்க்கை

இவரின் தந்தை நெய்வேலியில் நாடகக் கலைஞராக இருந்தவர்.

## திரைப்படவியல்

| ஆண்டு | படம் | பாத்திரம் | குறிப்புகள் |
| --- | --- | --- | --- |
| 1999 | *ஜோடி* | பத்திரிகையாளர் |  |
| 2000 | *அலைபாயுதே* | காவல்துறை அதிகாரி |  |
| 2001 | *தீனா* |  |  |
| *மின்னலே* | ரவி |  |
| *சிட்டிசன்* |  |  |
| 2002 | *ரமணா* |  |  |
| 2003 | *சேனா* | பாண்டி |  |
| *காக்க காக்க* | காவல்துறை அதிகாரி |  |
| *சூரி* | சூர்யாவின் நண்பர் |  |
| 2004 | *கில்லி* |  |  |
| *மச்சி* | நாராயணனின் அனியாள் |  |
| 2008 | *சாமிடா* | சாமி | செம்பி என்று குறிப்படப்பட்டுள்ளது |
| 2012 | *லைப் ஆப் பை* | போக்குவரத்து போலீஸ் அதிகாரி | ஆங்கில படம் |
| 2013 | *தகராறு* | காவல்துறை அதிகாரி |  |
| 2014 | *ஜில்லா* | காவல்துறை அதிகாரி |  |
| *பூஜை* | அண்ணா தாண்டவத்தின் அடியாள் |  |
| *ஒரு ஊர்ல ரெண்டு ராஜா* | காவல்துறை அதிகாரி |  |
| *மீகாமன்* | யாகுப் |  |
| 2015 | *என்னை அறிந்தால்* |  |  |
| *வஜ்ரம்* | காவல்துறை அதிகாரி |  |
| 2016 | *தமிழ்செல்வனும் தனியார் அஞ்சலும்* |  |  |
| 2018 | *காலக்கூத்து* |  |  |
| 2019 | *சத்யா* | வீரசிங்கம் | தொலைக்காட்சித் தொடர்; இவருக்குப் பதிலாக 'பொராலி' திலீபன் |
| *நட்பே துணை* | அப்துல் மரக்காயர் |  |
| *சங்கத்தமிழன்* | சஞ்சயின் உதவியாளர் |  |
| 2020 | *தீர்ப்புகள் விற்கப்படும்* | அறிவிக்கப்படும் |  |

## குறிப்புகள்

## வெளி இணைப்புகள்

* ஐ.எம்.டி.பி இணையத்தளத்தில் பாண்டி ரவி
# ய. வெ. ச. சௌத்ரி

| ய. வெ. ச. சௌத்ரி |
| --- |
| *ரே* படத்தின் படபிடிப்பில் சௌத்ரி |
| பிறப்பு | யலமஞ்சிலி வெங்கட சத்யநாராயண சௌத்ரி குடிவாடா |
| பணி | * screenwriter
* film director
* film producer
* film distributor
* film exhibitor
* music label owner
 |
| செயற்பாட்டுக் காலம் | 1998 – தற்போது வரை |

**யலமஞ்சிலி வெங்கட சத்யநாராயண சௌத்ரி** (*Yalamanchili Venkata Satyanarayana Chowdary*) தெலுங்குத் திரைப்பட எழுத்தாளரும், இயக்குநரும், தயாரிப்பாளரும், விநியோகஸ்தரும், கண்காட்சியாளரும், இசை நிறுவன உரிமையாளரும் ஆவார். 1998 ஆம் ஆண்டு "கிரேட் இந்தியா எண்டர்டெயின்மெண்ட்ஸ்" என்ற பதாகையின் கீழ் நாகார்ஜுனா தயாரித்த *ஸ்ரீ சீதா ராமுலா கல்யாணம் சூதமு ராரண்டி* படத்தின் மூலம் இயக்குநராக அறிமுகமானார். அதன் பிறகு நாகார்ஜுனா, நந்தமுரி ஹரிகிருஷ்ணா நடித்த *சீதாராம ராஜு* படத்தையும், மகேஷ் பாபு நடித்த *யுவராஜ்* படத்தையும் இயக்கினார். பின்னர் இவர், "பொம்மரில்லு வாரி" என்ற தனது சொந்த தயாரிப்பு நிறுவனத்தை நிறுவினார். *லஹிரி லஹிரி லஹிரிலோ* என்ற படத்த தயாரித்து இயக்கினார். பின்னர் *சீதையா, தேவதாசு,* ஒக்க மொகாடு*,* சலீம்*,* ரே *ஆகிய படங்களை இயக்கினார். இவற்றில் சலீம் மட்டுமே இவரது தயாரிப்பு நிறுவனத்திலிருந்து வராத படம். இதுவரை ஒன்பது படங்களை இயக்கியுள்ளார். 2012 இல், குணசேகரின் இயக்கத்தில் ரவி தேஜா மற்றும் தீக்‌ஷா செத் நடித்த* நிப்பு *படத்தைத் தயாரித்தார்.*

என். டி. ராமராவ் அவர்களால் ஈர்க்கப்பட்டு தெலுங்கு திரையுலகில் நுழைந்ததாக சௌத்ரி கூறுகிறார். இவர் தனது முதல் படமான *சிறீ சீதா ராமுல கல்யாணம் சூதமு ராராண்டி* (1998), *ஆதித்ய ஓம்* மற்றும் அங்கீதாவுடன் *லஹிரி லஹிரி லஹிரிலோ* (2002), ராம் போதினேனி மற்றும் இலியானாவுடன் தேவதாசு (2006), சாய் தரம் தேஜ் மற்றும் வெங்கட், சாந்தினி மற்றும் சந்து உட்பட பல்வேறு நடிகர்களை அறிமுகப்படுத்தினார். சாய் தரம் தேஜின் இரண்டாவது படமான *பிள்ளா நுவ்வு லேனி ஜீவிதம்* (2014) *ரே* படத்தை விட முன்னதாகவே வெளியானது.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் ய. வெ. ச. சௌத்ரி
# கிருஷ்ண வம்சி

| கிருஷ்ண வம்சி |
| --- |
| பிறப்பு | பசுபலேட்டி வெங்கட பங்காருராஜு 28 சூலை 1962 (1962-07-28) ஆந்திரப் பிரதேசம், இந்தியா |
| பணி | திரைப்பட இயக்குநர் திரைப்படத் தயாரிபாளர் திரைக்கதை எழுத்தாளர் நடன இயக்குநர் |
| செயற்பாட்டுக் காலம் | 1985–தற்போது வரை |
| வாழ்க்கைத் துணை | ரம்யா கிருஷ்ணன் (தி. 2003) |
| பிள்ளைகள் | பசுபலேட்டி இரித்விக் கிருஷ்ணா |

**பசுபுலேட்டி கிருஷ்ண வம்சி** (Pasupuleti Krishna Vamsi) ஒரு இந்தியத் திரைப்படத் தயாரிப்பாளரும், நடன இயக்குனருமாவார். இவர் முக்கியமாக தெலுங்குத் திரைப்படத்துறையில் பணிபுரிந்து வருகிறார்.

## தொழில்

1995இல் வெளியான "குலாபி" என்ற துப்பறியும் படம் மூலம் இயக்குநராக அறிமுகமானார். இப்படத்தில் ஜே. டி. சக்ரவர்த்தி நடித்திருந்தார். வம்சி இரண்டு தேசிய திரைப்பட விருதுகளையும், மூன்று தென்னிந்திய பிலிம்பேர் விருதுகளையும், மூன்று நந்தி விருதுகளையும் பெற்றுள்ளார். *குலாபி* படத்தில் இயக்குநராக அறிமுகமானதற்கு முன்பு ராம் கோபால் வர்மாவிடம் உதவி இயக்குநராகப் பணியாற்றினார்.

1996ஆம் ஆண்டில், அந்த நேரத்தில் அதிக வசூல் செய்த தெலுங்கு படங்களில் ஒன்றான *நின்னி பெல்லாடுதா* என்ற திரைப்படத்தை இயக்கினார். பின்னர் இவர் தனது தயாரிப்பு நிறுவனமான *ஆந்திர டாக்கீஸின்* கீழ் விமர்சன ரீதியாக பாராட்டப்பட்ட குற்றவியல் படமான *சிந்தூரம்* என்பதை இயக்கினார். இரண்டு படங்களும் தெலுங்கில் சிறந்த திரைப்படத்திற்கான தேசியத் திரைப்பட விருதை வென்றன. 2002ஆம் ஆண்டில், இவர், 1998இல் தெலுங்கு மொழியில் தான் இயக்கி வெளியான அந்தப்புரம் என்ற அதிரடித் திரைப்படத்தை *சக்தி: தி பவர்* என்ற பெயரில் பாலிவுட்டில் இயக்கினார்.

இவர், பாடலாசிரியர் சீதாராம சாஸ்திரியின் ரசிகர் என்று அறியப்படுகிறது. தான் இயக்கியிருந்த பல படங்களில் அவரது பாடல்களை இடம் பெறசெய்தார் . அவர் பாடல் எழுதிய படங்களில் *நின்னி பெல்லாடுதா, குலாபி, சிந்தூரம், சந்திரலேகா, முராரி, கட்கம், சக்ரம், மகாத்மா, பைசா* ஆகியவை அடங்கும் .

## சொந்த வாழ்க்கை

கிருஷ்ண வம்சி தென்னிந்திய நடிகை ரம்யா கிருஷ்ணனை மணந்தார். ரம்யா கிருஷ்ணன் திருமணத்திற்கு முன் *ஸ்ரீ ஆஞ்சநேயம்* (சிறப்புத் தோற்றம்) மற்றும் *சந்திரலேகா* ஆகிய இவரது இரண்டு படங்களில் நடித்திருந்தார்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் கிருஷ்ண வம்சி
* vamshiramya பரணிடப்பட்டது 2016-11-08 at the வந்தவழி இயந்திரம் at Tollywood Movie Database
# காவேரி (நடிகை)

| காவேரி |
| --- |
| பிறப்பு | காவேரி முரளிதரன் திருவல்லா, கேரளம், இந்திா |
| மற்ற பெயர்கள் | கல்யாணி, காவேரி சூர்யா கிரண் |
| பணி | காவேரி |
| செயற்பாட்டுக் காலம் | 1986–தற்போது |
| வாழ்க்கைத் துணை | சூர்யா கிரண் |

**காவேரி** என்றும் கல்யாணி என்றும் அறியப்படுபவர், இந்திய திரைப்பட நடிகையாவார். இவர் 1986ல் மலையாளத் திரைப்படத்துறையில் குழந்தை நட்சத்திரமாக நடித்தார். அதன் பின்பு எண்ணற்ற மலையாளம், தமிழ், தெலுங்கு மற்றும் கன்னடம் ஆகிய தென்னிந்திய திரைப்படங்களில் நடித்துள்ளார். துணை நடிகையாக மலையாளம், தமிழ்த் திரைப்படங்களில் நடித்துள்ளார். சிறந்த நடிகைக்கான நந்தி விருதினை பெற்றவர்.

இயக்குநர் சூர்யா கிரண் என்பவரை மணந்த இவர் தற்போது அவரைப் பிரிந்து வாழ்கிறார். இவரது முன்னாள் கணவன் சூர்யா கிரண் 48வது வயதில், 2024 மார்ச் 11 அன்று சென்னையில் உள்ள ஒரு மருத்துவமனையில் இறந்தார்.

## சில திரைப்படங்கள்

* கண்ணுக்குள் நிலவு
* அப்பு
* நினைக்காத நாளில்லை
* சமுத்திரம்
* புன்னகைப் பூவே
* காசி
* குட்டிப்பிசாசு

## தொலைக்காட்சியில்

இவர் சன் தொலைக்காட்சியில் தியாகம் என்ற தொடரில் அபிராமி என்ற கதாப்பாத்திரத்தில் நடித்துள்ளார். to 1.30 PM

## வெளி இணைப்புகள்

* ஐ.எம்.டி.பி இணையத்தளத்தில் Kaveri (as Kalyani)
* Kaveri at MSI

## மேற்கோள்கள்
# ஆர்த்தி அகர்வால்

அறிவியலாளரைப் பற்றி அறிய ஆர்த்தி அக்ரவால் என்ற கட்டுரையைப் பார்க்கவும்.

| ஆர்த்தி அகர்வால் |
| --- |
|  |
| பிறப்பு | (1984-03-05)மார்ச்சு 5, 1984 நியூ ஜெர்சி, ஐக்கிய அமெரிக்கா |
| இறப்பு | சூன் 6, 2015(2015-06-06) (அகவை 31) அட்லாண்டிக் நகரம், நியூ ஜெர்சி, ஐக்கிய அமெரிக்கா |
| மற்ற பெயர்கள் | ஆர்த்தி நந்து |
| பணி | திரைப்பட நடிகை |
| செயற்பாட்டுக் காலம் | 2001–2015 |
| வாழ்க்கைத் துணை | உஜ்வால் குமார் (தி. 2007; ம.மு. 2009) |

**ஆர்த்தி அகர்வால்** (மார்ச் 5, 1984 – சூன் 6, 2015) ஓர் இந்திய திரைப்பட நடிகை ஆவார். அதிகமாக தெலுங்குத் திரைப்படங்களில் நடித்துள்ளார். தமிழில் பம்பரக் கண்ணாலே திரைப்படத்தில் நடித்துள்ளார்.

## வாழ்க்கைக் குறிப்பு

### ஆரம்பகால வாழ்க்கை

### திரை வாழ்க்கை

## நடித்த திரைப்படங்கள்

### தமிழ்த் திரைப்படங்கள்

## இறப்பு

அதிகமான உடல் எடையைக் குறைப்பதற்காக அமெரிக்காவில் மருத்துவமனையில் சிகிச்சைக்காக சேர்ந்த இவர் 2015 சூன் 6 அன்று எதிர்பாராத விதமாக மரணமடைந்தார். கொழுப்புறிஞ்சல் முறையில் அதிகமுறை சிகிச்சை மேற்கொண்டதன் விளைவாக மூச்சுத்திணறல் ஏற்பட்டது.

 மாரடைப்பின் காரணமாக இவர் மரணமடைந்ததாக இவரது உதவியாளர் தெரிவித்தார்.
 இவர் ஐக்கிய அமெரிக்காவில் நியூ ஜெர்சியில் தனது பெற்றோருடன் வசித்து வந்தார்.

## மேற்கோள்கள்

## வெளியிணைப்புகள்

* ஐ.எம்.டி.பி இணையத்தளத்தில் Aarti Agarwal
# பிரபாஸ்

| பிரபாஸ் |
| --- |
|   |
| இயற் பெயர் | பிரபாஸ் இராஜூ உப்பலபட்டி |
| பிறப்பு | அக்டோபர் 23, 1979 (1979-10-23) சென்னை, தமிழ்நாடு, இந்தியா  |
| வேறு பெயர் | Young Rebel Star, Darling, Mr. Perfect |
| தொழில் | நடிகர் |
| நடிப்புக் காலம் | 2002 முதல் |
| உறவினர் | Krishnam Raju (Paternal uncle) |
| இணையத்தளம் | www.darlingprabhas.com |

**பிரபாஸ் இராஜூ உப்பலபட்டி** (பிறப்பு 23 அக்டோபர் 1979), என்பவர் தெலுங்கு திரைப்பட நடிகர் ஆவார். இவர் தெலுங்குத் திரைப்படத் துறையின் முன்னணி நடிகர்களுள் ஒருவர். வர்ஷம் என்ற 2004 ஆம் ஆண்டு வெளியான திரைப்படத்தின் மூலம் இவர் புகழடைந்தார். மிர்ச்சி, முன்னா, டார்லிங், மிஸ்டர். பெர்ஃபெக்ட் உள்ளிட்ட திரைப்படங்கள் இவரது வெற்றிப் படங்கள். இவர் தமிழில் நடித்த பாகுபலி, மற்றும் பாகுபலி 2 படமானது இவருக்கு மிகப்பெரிய வெற்றியைத் தேடித்தந்தது.

## திரைப்படங்கள்

| ஆண்டு | படம் | பாத்திரம் | மொழி | குறிப்புகள் |
| --- | --- | --- | --- | --- |
| 2002 | *ஈஸ்வர்* | ஈஸ்வர் | தெலுங்கு |  |
| 2003 | *ராகவேந்திரா* | ராகவேந்திரா | தெலுங்கு |  |
| 2004 | *வர்ஷம்* | வெங்கட் | தெலுங்கு |  |
| 2004 | *அடவி ராமுடு* | ராமுடு | தெலுங்கு |  |
| 2005 | *சக்ரம்* | சக்ரம் | தெலுங்கு |  |
| 2005 | *சத்ரபதி* | சத்ரபதி | தெலுங்கு |  |
| 2006 | *பௌர்ணமி* | சிவ கேசவா | தெலுங்கு |  |
| 2007 | *யோகி* | யோகி | தெலுங்கு |  |
| 2007 | *முன்னா* | முன்னா | தெலுங்கு |  |
| 2008 | *புஜ்ஜிகாடு* | லிங்கராஜு (புஜ்ஜி) | தெலுங்கு |  |
| 2009 | *பில்லா* | பில்லா | தெலுங்கு |  |
| 2009 | *ஏக் நிரஞ்சன்* | சோட்டு | தெலுங்கு |  |
| 2010 | *டார்லிங்* | பிரபாஸ் | தெலுங்கு |  |
| 2011 | *மிஸ்டர் பர்ஃபெக்ட்* | விக்கி | தெலுங்கு |  |
| 2012 | *ரிபெல்* | ரிசி | தெலுங்கு |  |
| 2013 | *மிர்ச்சி* | ஜெய் | தெலுங்கு |  |
| 2015 | பாகுபலி | பாகுபலி, சிவு | தமிழ், தெலுங்கு |  |
| 2017 | பாக்மதி | - | தெலுங்கு | குணச்சித்திர தோற்றம் |
| 2017 | பாகுபலி 2 | பாகுபலி, சிவு | தமிழ், தெலுங்கு |  |
| 2017 | சாஹோ |  | தெலுங்கு | - |

## சான்றுகள்
# மாப்பிள்ளை (1989 திரைப்படம்)

| *மாப்பிள்ளை* |
| --- |
|  |
| இயக்கம் | ராஜசேகர் |
| தயாரிப்பு | ஏ. அரவிந்தன் |
| இசை | இளையராஜா |
| நடிப்பு | ரஜினிகாந்த் அமலா ஜெய்சங்கர் ஸ்ரீவித்யா திலீப் லூஸ் மோகன் ரவி ராஜா எஸ். எஸ். சந்திரன் வினு சக்ரவர்த்தி ஜானகி லலிதகுமாரி சோனியா |
| ஒளிப்பதிவு | வி. ரங்கா |
| படத்தொகுப்பு | வெள்ளைச்சாமி |
| வெளியீடு | அக்டோபர் 28, 1989 |
| நாடு |  இந்தியா |
| மொழி | தமிழ் |

மாப்பிள்ளை (*Mappillai*) 1989 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை இயக்குநர் ராஜசேகர் இயக்கியிருந்தார். இதில் ரசினிகாந்த், அமலா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படம் 1989 அக்டோபர் 28 அன்று வெளியிடப்பட்டது.

## நடிகர்கள்

* இரசினிகாந்து - ஆறுமுகம்
* ஸ்ரீவித்யா - இராஜராஜேஸ்வரி
* அமலா - கீதா
* ஜெய்சங்கர் - இராமநாதன்
* நிழல்கள் ரவி - இரவி
* வினு சக்ரவர்த்தி - பக்கிரிசாமி
* எஸ். எஸ். சந்திரன் - விநாயகம்
* டப்பிங் ஜானகி - பார்வதி
* திலீப் - திலீப்
* இராஜா - இராஜா
* ஆர். எஸ். சிவாஜி - தில்லி
* லலிதா குமாரி - ஆண்டாள்
* சிரஞ்சீவி (நடிகர்) - சிரஞ்சீவி (சிறப்புத் தோற்றம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார். "என்னோட ராசி நல்ல" என்ற பாடல் 2011 இல் வெளிவந்த மாப்பிள்ளை திரைப்படத்தில் மறுஉருவாக்கம் செய்திருந்தனர்.

|  |  |
| --- | --- |
| பாடல்கள் |  |
| # | பாடல் | வரிகள் | பாடகர்(கள்) | நீளம் |  |
| 1. | "என்னதான் சுகமோ"   | பஞ்சு அருணாசலம் | எஸ். பி. பாலசுப்பிரமணியம், எஸ். ஜானகி | 4:26 |
| 2. | "என்னோட ராசி நல்ல"   | கங்கை அமரன் | மலேசியா வாசுதேவன் | 4:22 |
| 3. | "மானின் இரு கண்கள்"   | வாலி | எஸ். பி. பாலசுப்பிரமணியம், எஸ். ஜானகி | 4:27 |
| 4. | "உன்னைத் தான் நித்தம்"   | வாலி | எஸ். பி. பாலசுப்பிரமணியம், எஸ். ஜானகி | 4:17 |
| 5. | "வேறு வேலை உனக்கு"   | பிறைசூடன் | எஸ். பி. பாலசுப்பிரமணியம், எஸ். ஜானகி | 4:30 |
| **மொத்த நீளம்:** | **22:02** |  |

## மேற்கோள்கள்

## வெளி இணைப்புகள்

1.  பரணிடப்பட்டது 2013-10-23 at the வந்தவழி இயந்திரம்
# புதுக்கவிதை (திரைப்படம்)

| *புதுக்கவிதை* |
| --- |
| இயக்கம் | எஸ். பி. முத்துராமன் |
| திரைக்கதை | விசு |
| இசை | இளையராஜா |
| நடிப்பு | ரஜினிகாந்த் ஜோதி சுகுமாரி சரிதா டெல்லி கணேஷ் |
| ஒளிப்பதிவு | பாபு |
| படத்தொகுப்பு | விட்டல் |
| விநியோகம் | கவிதாலயா |
| வெளியீடு | 11 ஜூன்1982 |
| நாடு | இந்தியா |
| மொழி | தமிழ் |

**புதுக்கவிதை** (*Puthukavithai*), எஸ். பி. முத்துராமன் இயக்கத்தில் 1982 இல் வெளிவந்த காதல் திரைப்படம். 1976 இல் கன்னடத்தில் வெளிவந்த "நா நின்ன மரேயலரே" (Na Ninna Mareyalare) திரைப்படத்தின் மறுதயாரிப்பே இப்படம்.

## கதை

ஆனந்த் ( ரஜினிகாந்த் ) தொடர்ச்சியாக ஆறு ஆண்டுகள் மோட்டார் சைக்கிள் போட்டி சாம்பியன் ஆவார். சாம்பியன்ஷிப்பை வெல்வது அவரை உலகா ( ஜோதி ) க்கு அறிமுகப்படுத்துகிறது , அவர் திலகாவதி ( சுகுமாரி ) என்ற ஒரு பெருமைமிக்க, பணக்கார பெண்ணின் மகள் .

ஆரம்பத்தில், ஆனந்த் மிகவும் இருண்ட நிறம் கொண்டவர் என்று உமா நினைக்கிறார்; ஆனால் விரைவில் அவளுடைய உணர்வுகள் அன்பாக மாறும். ஆனந்த் மற்றும் உமா ஆகியோரின் திருமணத்திற்கு ஒப்புக் கொண்டதாக நினைத்து திலகாவதி ஏமாற்றுகிறாள்; இரகசியமாக உமாவை வேறொருவருடன் திருமணம் செய்து கொள்ள திட்டமிட்டுள்ளார்.

திருமண நாளில், ஆனந்த் பூட்டப்படுகிறாள். ஆனந்த் தப்பிக்கிறார், ஆனால் விரைவில் திருமணத்தை நிறுத்த முடியாது.

அடுத்த முறை அவர்கள் சந்திக்கும் போது, ​​ஆனந்த் மகிழ்ச்சியுடன் கல்யாணியை ( சரிதா ) திருமணம் செய்து கொண்டதாகவும் , 2 ஆம் வகுப்பு படிக்கும் குழந்தையுடன் உமாவும் பார்க்கிறாள். அவளும் சந்தோஷமாக திருமணம் செய்து கொண்டதாகவும், இரண்டு குழந்தைகளைப் பெற்றதாகவும் உமா குறிப்பிடுகிறார்.

இதற்கிடையில், தீபாவளி பண்டிகை கொண்டாட்டங்களுக்காக கல்யாணி உமாவை தனது வீட்டிற்கு அழைக்கிறார், அங்கு அவர் ஒரு ரகசியத்தை வெளிப்படுத்துகிறார்.

உண்மையில், கல்யாணி ஆனந்தை திருமணம் செய்து கொள்ளவில்லை, ஆனால் வேறு ஒருவருடன் திருமணம் செய்து கொண்டார். மேலும், கல்யாணியும் அவரது கணவரும் உண்மையில் சாலையில் குடிபோதையில் கிடந்த ஆனந்தை காப்பாற்றியுள்ளனர். எனவே ஆனந்த் அவர்களுடனும் அவர்களது குழந்தையுடனும் தங்கினார்.

இதற்கிடையில், உமா இப்போது ஒரு விதவை என்பதையும், குழந்தைகளைப் பெறுவது மற்றும் மகிழ்ச்சியுடன் திருமணம் செய்துகொள்வது பற்றி அவனிடம் பொய் சொன்னதையும் ஆனந்த் அறிந்து கொள்கிறாள்.

ஆனந்த் உமாவை திருமணம் செய்து கொள்வதாக உறுதியளித்து கடைசியில் அவர்கள் மீண்டும் ஒன்றிணைகிறார்கள்.

## நடிகர்கள்

* ரஜினிகாந்த்- ஆனந்த்
* ஜோதி - உமா
* சுகுமாரி - திலகவதி
* சரிதா - கல்யாணி
* டெல்லி கணேஷ்- கணேஷ்
* ஆனந்தின் மாமாவாக சாமிநாதாவாக தேங்காய் சீனிவாசன்
* பூர்ணம் விஸ்வநாதன் உமா போன்ற தந்தை அண்ணி
* திலகாவதியின் ஊழியராக ஐ.எஸ்.ஆர்
* ஸ்ரீலேகா ராஜேந்திரன்

## பாடல்கள்

இத்திரைப்படத்திற்கு இளையராஜா இசையமைத்தார். பாடலான "வெள்ளை புறா ஒன்று" அம்சத்வாணி ராகத்தில் அமைக்கப்பட்டுள்ளது.அனைத்து பாடல்களும் வைரமுத்து எழுதியது

|  |  |  |  |  |
| --- | --- | --- | --- | --- |
| # | பாடல் | Singer(s) | நீளம் |  |
| 1. | "வெள்ளை புறா ஒன்று" (காதல்) | கே. ஜே. யேசுதாஸ், எஸ். ஜானகி | 4:21 |
| 2. | "வாரே வா"   | கே. ஜே. யேசுதாஸ், எஸ். ஜானகி | 4:28 |
| 3. | "வெள்ளை புறா ஒன்று" (தனி) | கே. ஜே. யேசுதாஸ் | 4:24 |
| 4. | "வா வா வசந்தமே"   | மலேசியா வாசுதேவன் | 3:55 |
| **மொத்த நீளம்:** | **17:13** |  |

## மேற்கோள்கள்
# ரீனா ராய்

| ரீனா ராய் |
| --- |
| 2018இல் ராய் |
| பிறப்பு | சாயிரா அலி 7 சனவரி 1957 (1957-01-07) மும்பை, , இந்தியா |
| பணி | நடிகர் |
| செயற்பாட்டுக் காலம் | 1972–1985, 1999–2000 |
| உயரம் | 169 cm |
| வாழ்க்கைத் துணை | முகுசின் கான் (விவாகரத்தானவர்) |

**ரீனா ராய்** (Reena Roy) 1957 ஜனவரி 7 அன்று பிறந்த ஒரு இந்தித் திரைப்பட நடிகையாவார். 1972 இலிருந்து 1985 வரை பல படங்களில் முன்னணி பாத்திரங்களில் நடித்துள்ளார் மற்றும் அந்த சகாப்தத்தின் முன்னணி நடிகை ஆவார். அவருடைய காலத்தின் மிக உயர்ந்த ஊதியம் வாங்கும் நடிகையாக அவர் இருந்தார். இவருக்கு, சினிமாவில் பங்களிப்புக்காக ஷர்மிளா தாகூருடன் இணைந்து 1998 இல் பிலிம்ஃபேர் வாழ்நாள் சாதனையாளர் விருது வழங்கப்பட்டது. அவர் பெண்களுக்கு முக்கியத்துவம் சார்ந்த பாத்திரங்களில் நடித்து வந்தார். அவருடைய படமான "அப்னாபன்" (1977) திரைப்படத்தில் நடித்ததற்காக சிறந்த துணை நடிகைக்கான பிலிம்பேர் விருதினைப் பெற்றார், மேலும் *நாகின்* (1976) மற்றும் ஆஷா (1980). ஆகிய படங்களில் நடித்ததனால் சிறந்த துணை நடிகைக்கான பிலிம்பேர் விருதுக்கு பரிந்துரைக்கப்பட்டார்.

## ஆரம்ப வாழ்க்கை மற்றும் பின்னணி

ரீனா ராய் "சாய்ரா அலி" என்ற பெயருடன் நடிகர் சாதிக் அலிக்கும் , சர்தா அலிக்கும் மூன்றாவது மகளாகப் பிறந்தார். பெற்றோர் விவாகரத்து பெற்றுக் கொண்டனர், இவருக்கு மூன்று உடன்பிறப்புகள் அவளுக்கு உண்டு. அவரது தாயார் விவாகரத்திற்குப் பிறகு நான்காவது குழந்தைக்கு ரூபா ராய் என மறுபெயரிட்டார். அவரது முதல் படத்தின் தயாரிப்பாளரால் ரீனா ராய் என மாற்றப்பட்டது மற்றும் அவரது தாய் மற்றும் உடன்பிறந்தவர்களின் பொருளாதாரதிற்கு உதவியாக இருக்க முடிவெடுத்து தனது இளம் வயதிலேயே திரைப்படங்களில் நடிக்கத் முடிவெடுத்து திரைப்படங்களில் நுழைந்தார்.

## சொந்த வாழ்க்கை

அவருக்கு பார்கா மற்றும் அஞ்சு என இரு சகோதரிகள் இருக்கின்றனர். மேலும் ராஜா என்ற ஒரு சகோதரன் உண்டு. 1983 இல், அவர் புகழின் உச்ச நிலையில் இருந்தபோது, திரைப்படத் தொழிலில் இருந்து வெளியேறி பாக்கித்தான் மட்டை பந்து வீரர் முகுசின் கானை திருமணம் செய்து கொண்டார். பிற்கு இவர்கள் விவாகரத்து பெற்றனர். ஆரம்பத்தில் ரீனா இவரது தனது மகள் சனம் உடன் இருந்தார்.

## குறிப்புகள்

## வெளி இணைப்புகள்

* ஐ.எம்.டி.பி இணையத்தளத்தில் ரீனா ராய்
*
*  பரணிடப்பட்டது 2007-02-26 at the வந்தவழி இயந்திரம்
*  பரணிடப்பட்டது 2014-05-13 at the வந்தவழி இயந்திரம்
# பெதராயுடு (திரைப்படம்)

| *பெதராயுடு* |
| --- |
| இயக்கம் | ரவி ராஜா பினிசெட்டி |
| தயாரிப்பு | மோகன் பாபு |
| திரைக்கதை | ரவி ராஜா பினிசெட்டி |
| இசை | கோட்டி |
| நடிப்பு | மோகன் பாபு ரஜினிகாந்த் பானுப் பிரியா சௌந்தர்யா |
| ஒளிப்பதிவு | கே. எஸ். பிரகாஷ் ராவ் |
| படத்தொகுப்பு | கவுதம் ராஜு |
| கலையகம் | *ஸ்ரீ லட்சுமி பிரசன்னா பிக்சர்ஸ்* |
| வெளியீடு | 15 சூன் 1995 |
| ஓட்டம் | 164 நிமிடங்கள் |
| நாடு | இந்தியா |
| மொழி | தெலுங்கு |

**பெதராயுடு** (*Pedarayudu*) என்பது 1995-ஆம் ஆண்டு வெளியான தெலுங்கு மொழிக் கிராமிய நாடகத் திரைப்படமாகும். இப்படத்தை ரவி ராஜா பினிசெட்டி இயக்கியுள்ளார். இதில் மோகன் பாபு இரட்டை வேடங்களில் நடித்துள்ளார்; ரஜினிகாந்த், பானுப்ரியா, சௌந்தர்யா முதன்மைக் கதாபாத்திரங்களில் நடித்துள்ளனர். கோட்டி இசையமைத்துள்ளார். இது 1994ஆம் ஆண்டு வெளியான தமிழ்த் திரைப்படமான *நாட்டாமை* படத்தின் தெலுங்கு மறுஉருவாக்கமாகும். இப்படம் மிகப்பெரிய வணிக வெற்றி பெற்றதுடன், மோகன் பாபுவிற்கு சிறந்த நடிகருக்கான பிலிம்பேர் விருதையும் பெற்றுத்தந்தது.

## கதை

பெதராயுடு தனது கிராம மக்களுக்கு நீதியுடன் தீர்ப்பு வழங்கும் மரியாதைக்குரிய தலைவராக வாழ்கிறார். அவரது குடும்பத்தில் தம்பிகள் ராஜா, ரவீந்திரா உள்ளனர். பெதராயுடுவின் தீர்ப்புகள் கிராம மக்களால் இறைவனின் தீர்ப்பாக மதிக்கப்படுகின்றன. அவரது மனைவி லட்சுமி அவரை மிகுந்த மரியாதையுடன் பார்க்கிறார்.

கடந்த காலத்தில், பெதராயுடுவின் தந்தை பாப்பாராயுடு வழங்கிய ஒரு தீர்ப்பால் குடும்பத்தில் பெரிய பிளவு ஏற்பட்டது. அந்த பகை காரணமாக பூபதி என்ற உறவினர் பழிவாங்கும் எண்ணத்துடன் வாழ்கிறான். ராஜாவைச் சிக்கவைக்க ஒரு பெண்ணை பயன்படுத்தி சூழ்ச்சி செய்கிறான். பின்னர் அந்த பெண் கொலை செய்யப்பட்டதும், அதன் குற்றம் ராஜா மீது சுமத்தப்படுகிறது. உண்மையை அறியாத பெதராயுடு, தன் தம்பியின் குடும்பத்தையே ஊரைவிட்டு அகற்றும் கடுமையான தண்டனை வழங்குகிறார்.

பின்னர் பூபதியின் அனைத்து சூழ்ச்சிகளும் வெளிச்சத்துக்கு வருகின்றன. தன் தம்பி குற்றமற்றவர் என்பதை பெதராயுடு உணர்கிறார். தாம் தவறான தீர்ப்பு வழங்கியதை அறிந்த அதிர்ச்சியில் அவர் உயிரிழக்கிறார். இறுதியில் ராஜா தனது அண்ணனின் இடத்தை ஏற்று கிராமத்தின் புதிய தலைவராக மாறுகிறார்.

## நடிகர்கள்

* மோகன் பாபு – பெதராயுடு / ராஜா
* ரஜினிகாந்த் – பாப்பாராயுடு
* பானுப்ரியா – லட்சுமி
* சௌந்தர்யா – பாரதி
* ராஜா ரவீந்திரா – ரவீந்திரா
* ஆனந்தராஜ் – பூபதி
* சுபாஷ்ரி – ஆசிரியர் ரமணி
* ஜெயந்தி – பாப்பாராயுடுவின் சகோதரி
* பிரம்மானந்தம் – தனுஷ்
* சலபதி ராவ் – பூபதியின் தந்தை
* எம். எஸ். நாராயணா – ஆசார்யா
* பாபு மோகன் – தனுஷின் தந்தை
* கைகால சத்யநாராயணா – பாரதியின் தந்தை

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *பெதராயுடு (திரைப்படம்)*
# ஆண்டவன் (2000 திரைப்படம்)

| *ஆண்டவன்* |
| --- |
|  |
| இயக்கம் | திலீப்சங்கர் |
| தயாரிப்பு | சதீஷ் கௌஷிக் |
| இசை | பப்பி லஹரி |
| நடிப்பு | ரஜினிகாந்த் ஜூஹி சாவ்லா அமீர்கான் |
| வெளியீடு | 2000 |
| நாடு | இந்தியா |
| மொழி | தமிழ் |

**ஆண்டவன்**  (*Aandavan*) (ஒலிப்பு) 2000 இல் வெளிவந்த மொழிமாற்றுத் தமிழ்த் திரைப்படமாகும். *ஆதங் இ ஆதங்* என்ற இந்தி திரைப்படத்தின் மொழிமாற்று ஆகும். சில காட்சிகளை பொன்வண்ணன் மற்றும் வடிவுக்கரசியை வைத்து மீண்டும் இப்படத்திற்காக காட்சி படுத்தினர். ரஜினிகாந்த் நடித்த இப்படத்தை திலீப்சங்கர் இயக்கினார். ரஜினிகாந்துக்கு சின்னி ஜெயந்த் குரல் கொடுத்தார்.

## நடிகர்கள்

* ரஜினிகாந்த்
* ஆமிர் கான்
* ஜூஹி சாவ்லா
* ஓம் பூரி
* கபீர் பேடி
* பூஜா பேடி
* பொன்வண்ணன்
* வடிவுக்கரசி

## மேற்கோள்கள்

## வெளி இணைப்புகள்

*  பரணிடப்பட்டது 2006-10-29 at the வந்தவழி இயந்திரம்
# மேற்கு வங்காளத் திரைப்படத்துறை

| மேற்கு வங்காளத் திரைப்படத்துறை |
| --- |
| கொல்கத்தா இல் உள்ள மேற்கு வங்க திரைப்பட மையம். |
| திரைகளின் எண்ணிக்கை | தோராயமாக. 450 மேற்கு வங்காளம் மாநிலத்தில். |
| முதன்மை வழங்குநர்கள் | * ஸ்ரீ வெங்கடேஷ் பிலிம்ஸ்
* எஸ்கே மூவிகள்
* ஈரோஸ் இன்டர்நேஷனல்
* சுரிந்தர் பிலிம்ஸ்
* கிராஸ்ரூட் பொழுதுபோக்கு
* தேவ் என்டர்டெயின்மென்ட் வென்ச்சர்ஸ்
* விண்டோஸ் தயாரிப்பு
* ரிலையன்ஸ் என்டர்டெயின்மென்ட்
 |
| தயாரித்த முழுநீளத் திரைப்படங்கள் |
| மொத்தம் | 163 |
| நிகர நுழைவு வருமானம் (2013) |
| தேசியத் திரைப்படங்கள் | இந்தியா: ₹100 கோடி (ஐஅ$12 மில்லியன்) |

**மேற்கு வங்காளத் திரைப்படத்துறை** அல்லது **டோலிவுட்** (Cinema of West Bengal) என்பது இந்தியாவில் மேற்கு வங்காளத்தில் கொல்கத்தாவை தலைமை இடமாக கொண்டு இயங்கும் இந்திய வங்காள மொழித் திரைப்படத்துறை ஆகும். 1932 ஆம் ஆண்டிலிருந்து டோலிகுஞ்ச் மற்றும் ஹாலிவுட் என்ற சொற்களில் இருந்து **டோலிவுட்** என்ற புனைப்பெயரில் அழைக்கப்படுகின்றது. இது வரலாற்று முக்கியத்துவம் வாய்ந்த திரைப்படத்துறையாகவும் மற்றும் ஒரு காலத்தில் இந்தியத் திரைப்படத் தயாரிப்பின் மையமாக இருந்தது.

இந்த திரைப்படத்துறை இந்தியத் திரைப்படத்துறையில் மிகவும் விமர்சன ரீதியாக பாராட்டப்பட்ட மற்றும் உலகளாவிய அளவில் திரைப்படங்கள் மற்றும் கலைத் திரைப்படங்களைத் தயாரிப்பதில் பெயர் பெற்றது. பல திரைப்படத் தயாரிப்பாளர்கள் இந்திய தேசிய திரைப்பட விருதுகள் மற்றும் சர்வதேச பாராட்டையும் பெற்றனர். 20 ஆம் நூற்றாண்டின் பிற்பகுதியில் இருந்து பெங்காலி திரையுலகம் சிறியதாகிவிட்டது, பாலிவுட் மற்றும் தென்னிந்திய சினிமா போன்ற பிற பிராந்திய திரைப்படத்துறை தொழில் ரீதியாக முந்தியுள்ளது.

1956 கான் திரைப்பட விழாவில் சத்யஜித் ராய் இயக்கிய பதேர் பாஞ்சாலி (1955) என்ற திரைப்படம் சிறந்த மனித ஆவண படமாக கௌரவிக்கப்பட்டது. அன்றிலிருந்து பெங்காலித் திரைப்படங்கள் அடுத்த பல தசாப்தங்களாக சர்வதேச அரங்குகள் மற்றும் திரைப்பட விழாக்களில் அடிக்கடி தோன்றின. இதனால் பெங்காலி திரைப்படத் தயாரிப்பாளர்கள் உலகளாவில் பார்வையாளர்களின் கவனத்தை ஈர்த்தது. அவர்களில் மிகவும் செல்வாக்கு செலுத்தியவர் சத்யஜித் ராய் என்பவர் ஆவார். இவரின் திரைப்படங்கள் ஐரோப்பியர்கள், அமெரிக்காக்கள் மற்றும் ஆசிய பார்வையாளர்களிடையே வெற்றிகரமாக அமைந்தன.

## சொற்பிறப்பியல்

**டோலிவுட்** என்பது ஹாலிவுட் என்ற பெயரை சார்ந்து வைக்கப்பட்ட முதல் இந்தியத் திரைப்படத்துறையின் பெயர் ஆகும். இந்த பெயர் 1932 ஆம் ஆண்டில் அமெரிக்க ஒளிப்பதிவாளரான வில்ஃபோர்ட் ஈ. டெமிங் என்பர் எழுதிய ஒரு கட்டுரையில் வெளியிடத்தப்பட்டு. அமெரிக்க பொறியியலாளர் தயாரித்த முதல் இந்திய ஒலித் திரைப்படமும் வங்காள மொழி திரைப்படம் ஆகும்.

## மேற்கோள்கள்